59 



aloengkeun, nja ninggang ka daratan. Enggalna toeloej loempat ka leuweung Ra- 

 den Gangsa Wajang. 



Ti dinja Langen Sari toeloej njaoer ka raina Nji Soemoer Bandoeng, pokna: 

 „Njai, ieu kapal ajeuna geus euweuh noe boga kadjaba ti sorangan, tapi akang 

 dagoan heula, rek neangan kang Rangga Wajang." 



Diteangan Rangga Wajang koe Langen Sari di dasar ing laoet, nja kapanggih 

 di djero goeha keur ngadoe oendoer-oendoer. 



Ari tjek Langen Sari : „koemaha ajeuna kang Rangga Wajang, rek reudjeung 

 atawa henteu perkara kapal geus djadi milik kaoela." 



Saoer Rangga Wajang: „nja soekoer ari kapal geus beunang koe doeloer- 

 doeloer, koe Langen Sari djeung Soemoer Bandoeng, demi akang mah rek miloe 

 reudjeung bae djeung doeloer-doeloer." 



Pok deui Langen Sari : „mangga atoeh, oerang taroempak ka kapal." 



Djawabna Rangga Wajang bari ngarawoe oendoer-oendoer: „hajoe atoeh." 



Tina goeha toeloej arangkat Langen Sari djeung Rangga Wajang, nja soem- 

 ping ka kapal, toeloej pada taroempak bae. 



Kapal dipadjoekeun ka tengah, bari saroekan-soekan, pedah oenggoel pe- 

 rangna. 



Sigeg noe saroekan-soekan. 



Kotjapkeun Gangsa Wajang, di leuweung amprok djeung djelema doea: noe 

 hidji ngaran Gadjah Hambalang, noe hidji deui ngaran Badak Hambalang sarta 

 bari marawa heurap beusi. 



Ari tjek Gangsa Wajang : „sampean marawa heurap beusi keur ngaroengkoep 

 naon?" 



Pokna Gadjah Hambalang: „tatjan poegoeh roengkoepeunana, sabab tatjan 

 manggih." 



Saoerna Gangsa Wajang: „ari tatjan poegoeh roengkoepeunana mah, koela 

 manggih roengkoepeun, nja eta hidji kapal, sarta aja poetrina geulis kawanti- 

 wanti. Demi engke, lamoen geus beunang karoengkoep, koela kapalna, sampean 

 eusina." 



Wangsoelna Gadjah Hambalang: „mangga, tapi koering ajeuna menta ditoe- 

 doehkeun di mana ajana." 



Tembalna Gangsa Wajang: „soemangga, atoeh oerang boeroe-boeroe ka 

 sisi laoet." 



Geus kitoe, toeloej arindit ka sisi laoet. Barang tepi ka sisi laoet, tjek Gangsa 

 Wajang: „tah geuning kapalna, soemangga, geura roengkoep." 



Ti dinja kapal toeloej diroengkoep koe Gadjah Hambalang djeung Badak 

 Hambalang; enggalna kapal toeloej ngarandeg teu bisa ladjoe. 



Barang kapal ngarandeg, Njai Soemoer Bandoeng ngahoeleng bari pokna: 

 engkang, koe naon jeu kapal lebah dieu wet teu bisaeun madjoe, tjik atoeh, geura 

 teang sababna." 



Gantjang Langen Sari kaloear ti djero kapal, sarta naek ka loehoer ; nja beh 

 bae katingal tetela aja heurap beusi ngaroengkoepan kapal. Heurap beusi koe 

 Langen Sari toeloej dibebekeun, datang ka djadi doea. 



